Strah.
Paralizirajući osjećaj neposredne opasnosti.
Strašna noćna mora koja samo što se nije ostvarila.
Ali kad ste šef mafije koji želi učvrstiti svoju moć,
ljudske emocije gledate
drukčije.
Šefovi mafije vladaju strahom.
Najbolje je oružje.
A tim jezivim oruđem koristite se vrlo prokušanom metodom.
Ako želite da se ljudi boje, morate učiniti nešto nasilno.
Ako možeš reći: „Mogu te ubiti,
mogu ti ubiti ženu, mogu ti ubiti kćer, ne zajebavaj se sa mnom...”
Tad ste vrlo moćni.
Nitko tu lekciju ne pokazuje tako učinkovito kao sicilijanski šef šefova
Salvatore „Toto” Riina.
Tota Riinu asociraju s masovnim ubojstvom i apsolutnom moći.
Riina se nasiljem služio kako bi sijao strah
na nacionalnoj razini.
Nemilosrdne metode omogućile su mu dominaciju
u legendarnoj sicilijanskoj mafiji gotovo dva desetljeća
i pritom je zaslužio nadimak „La Belva”
Zvijer.
Ako želite vidjeti kako vam teror može pomoći,
vežite se.
KAKO POSTATI ŠEF MAFIJE
OSTVARI DOMINACIJU ZASTRAŠIVANJEM
Za vrijeme svoje tiranije nad sicilijanskom mafijom
Riina je zaradio milijarde od raznih poslova,
uključujući krijumčarenje droge i oružja te nekretnine.
Ali najviše je poznat po ovome.
Navodno je odobrio između 800 i 1000 ubojstava.
Kako je Riina postao
takav majstor nemilosrdne egzekucije?
Vježbom.
Objasnit ću vam.
ČINJENICA 1 RIINA SE RODIO U NASILJU
Toto Riina rodio se 1930. g. u Corleoneu,
u seljačkoj obitelji.
Corleone je bio tipičan ruralni gradić
pod jakim utjecajem mafije.
Smatralo se su Riinini otac i braća pripadali mjesnoj mafiji
pa se Riina počeo probijati
s ciljem da bude šef Corleonea.
ČINJENICA 2 RIINA JE VLADAO IZ SJENE
Nakon što su ga 1969. godine optužili za ubojstvo,
Riina se skrio,
no ništa nije propustio.
Tajnovitost mu je bila oruđe
i stvorila njegovu mističnost u mafiji.
Bio je poput duha koji može biti bilo gdje
i koji vas možda upravo prisluškuje.
Halo?
ČINJENICA 3 RIINA NIJE HTIO PODJELU MOĆI
Riina je kontrolu ogranka u Corleoneu preuzeo 1971. godine,
ali imao je veće ambicije.
Htio je biti šef svega.
Šef šefova sicilijanske mafije.
Nije mu trebao luksuzan život.
To ga nije zanimalo.
Zanimala ga je samo moć.
Riina je navodno rekao:
„Comandare é meglio che fottere”,
što bi značilo: „Šefovanje je bolje od jebanja.”
Ni ja to ne bih bolje rekao.
Ali želite li slijediti Zvijer na putu do vrha mafije,
putem vas čekaju mnoge zapreke.
Počevši jednom od najiritantnijih stvari za svakog moćnika.
TAKTIKA ZAUSTAVI NOVINE
Jutarnje novine.
Znaš da si uspio kad o tebi pišu u novinama.
Ali pametni šef mafije to ne želi.
Mafija se jako trudi oko imidža u javnosti.
Ali novinari pišu o svim tim činjenicama, pišu o nasilju,
o njihovim poslovima.
Objavljuju imena, razotkrivaju ono što mafija radi.
Zato, kad ste šef mafije, katkad morate zakopati nešto više od reportaže.
Spremni za naslovnice?
Šef u Minnesoti, Isadore Blumenfeld,
znan kao Kid Cann, navodno je dao ubiti novinara Waltera Liggetta
pred njegovom ženom i kćeri zašto što je Liggett pisao
o tome kako Cann podmićuje
ljude u državnoj upravi.
Nakon bijega iz Mussolinijeve Italije zbog optužbe za ubojstvo,
njujorški bos Vito Genovese navodno je naručio ubojstvo
urednika antifašističkih novina Carla Tresce
kako bi Duce bio na njegovoj strani.
I mnogi vjeruju
da je Pablo Escobar dao ubiti urednika kolumbijskih novina
koji je pisao o krijumčarima droge.
Usto je naredio da mu miniraju ured.
GODINA 1978. ČETIRI GODINE OTKAKO JE RIINA ŠEF
Dok je Riina nastavljao
učvršćivati moć u sicilijanskoj mafiji,
morao se nositi i s problemom novinara.
Poput ovog tipa.
Mario Francese bio je novinar Giornale di Sicilije.
To su velike sicilijanske novine
koje su kanile pisati o Riini.
A tema? Riinina nezakonita uloga u unosnom vladinom projektu.
Mario Francese istražio je sav novac i javna sredstva
upotrijebljena za izgradnju brane.
U to vrijeme to je bilo 200 milijuna dolara.
To je puno novca.
Kako bi zaštitio svoje interese, Riina je morao brzo reagirati.
Francese je godinama istraživao Riinine nezakonite poslove
i tad je napokon počeo shvaćati širi kontekst.
Spominjao je imena mafijaša,
ali i poslovnih ljudi koji su surađivali s mafijom.
Riina ne želi da novinar sve to poveže.
Zato je to naredio svom šurjaku Leoluci Bagarelli.
Francese te noći kasno odlazi s posla.
Kad se približio svojoj kući...
Sad kad je uklonio glasnog protivnika
Riini se jutarnje novine mnogo više sviđaju.
Tim nasiljem poslao je jasnu poruku
drugim novinarima i svima koji također žele razotkriti mafiju.
„Klonite se ili vas čeka ista sudbina.”
Sređivanjem dosadnih novinara pobrinuli ste se za jedan problem.
Ali kad je cilj potpuna dominacija...
Brzo se vraćam.
...morate se nositi sa suparnicima
koji se neće boriti samo perom.
Kako ćete njih pokoriti?
TAKTIKA PREGAZITE KONKURENCIJU
Za dolazak na vrh piramide
morate biti najopakiji pas u štenari,
a to znači da morate gristi.
Nasilje je glavni motivator mafije.
Možete biti najbolji biznismen.
Bez tog nasilja
nećete dugo izdržati na ulici.
To ne ide.
Početkom 80-ih
Riina je htio još veću moć unutar sicilijanske mafije.
Suočio se s tvrdoglavom zaprekom.
Nečim što se zove Komisija.
Komisija mafije, zvana i Kupola,
upravljačko je tijelo mafije.
Sastoji se od šefova različitih obitelji.
Tako su surađivali
i pazili da posao ide kako treba.
Riina je je u Komisiji sjedio od otprilike 1969. godine,
ali tad je odlučio da želi dominaciju.
Riinin skromni cilj?
Želi natjerati Komisiju da ga proglasi Capo dei Capi, šefom svih šefova.
Ali imao je mali problem.
Taj položaj ne postoji.
Mislio je da bi on trebao imati apsolutnu moć.
Nije to htio dijeliti.
Riina je odlučio da će posao koji ima zamijeniti za posao koji želi.
Plan Zvijeri bio je da najveće suparnike uništi iznutra.
Počeo je tajnim dogovorima
s članovima drugih obitelji po Siciliji.
Zauzvrat su oni
obavljali Riinine prljave poslove.
Ubijali asu svoje šefove i u svoje obitelji dovodili ljude odane Riini.
Ubrzo je u staroj gardi ostalo samo nekoliko suparnika.
S njima se morao obračunati ponaosob.
Stefano Bontate bio je šef jedne od najmoćnijih obitelji u Palermu.
Bontateov najbliži saveznik bio je Salvatore Inzerillo.
Inzerillo i Bontate bili su protiv Riine
pa je Riina nešto morao poduzeti.
Jedne noći Bontate je slavio 42. rođendan u svojoj kući u Palermu.
Riinini ljudi doznali su za to i postavili se na položaje.
U 20.30 Bontate odlazi sa zabave kako bi noć proveo u vili na selu.
I nailazi na neželjeno iznenađenje.
Dva i pol tjedna poslije
Salvatore Inzerillo posjetio je ljubavnicu,
a vani ga je čekao blindirani Alfa Romeo.
Riinine ubojice i za njega su se dobro pripremile.
Kad je Inzerillo odlazio s poslijepodnevnog preljuba,
na kraju je Riina bio zadovoljen.
No Zvijer još nije završila.
Na sprovodu svog oca
Inzerillov mladi sin Giuseppe zakleo se da će se osvetiti očevim ubojicama.
Riini je i on poslužio kao primjer.
Ubili su Inzerillova 16-godišnjeg sina.
Prije nego što su ga ubili,
Riina je naložio da mu odrežu ruku.
To je svima koji bi se mogli suprotstaviti Riini pokazalo
kako mogu završiti.
Riinin plan savršeno je uspio.
Riina je vrlo uspješno skupinu okorjelih ubojica naveo
da stanu uz njega
i u svemu su ga slušali.
Mnogi članovi Komisije
prepustili su Riini moć jer nisu htjeli tako završiti.
Uspješno ste krv suparnika iskoristili
kako biste se popeli na vrh mafijaške planine.
Ali u toj strahovladi
možete očekivati da će se protiv vas okrenuti novi neprijatelji u vladi.
Kako ćete im pokazati tko je zbilja glavni?
TAKTIKA UŠUTKAJTE VLADU
Kao šef šefova
svima morate pokazati da ste najmoćniji.
Ne!
Šefu mafije vrlo je važno
da kontrolira zakonodavce jer tako širi kontrolu i vladavinu.
A kad junački vladini službenici zaborave tko je glavni,
podsjetite ih.
Kao što je Riina činio.
Početkom 80-ih imali smo kulturu straha
jer su ljudi gotovo svaki dan viđali mrtve na cesti.
Ljudi su se bojali izaći iz kuće.
Mafija je nastala na Siciliji, ali ovo je nešto novo i strašno.
Otprilike 100 mafijaških ubojstava ove godine.
Građani su od vlade tražili da nešto poduzme.
Nacionalna vlada
poslala je svog najboljeg policijskog časnika,
generala Alberta Della Chiesu,
u Palermo, s posebnim ovlastima za borbu s mafijom.
No kad je riječ o očuvanju vlasti,
Riina je također imao posebne ovlasti.
U svibnju 1982.
Della Chiesa stigao je u Palermo,
zajedno sa svojom mladom ženom Emanuelom.
Nekoliko mjeseci po dolasku
par je iz policijske postaje pošao u provod,
u pratnji policajaca.
Dok su se vozili glavnom ulicom,
opkolili su ih.
Della Chiesa hrabro je pokušao zaštititi ženu.
Ali uzalud.
Pogodili su ih 30 puta.
Kad vidite da nekog tako spektakularno ubiju,
tako strojnicom nasred ulice,
to služi kao poruka zajednici, a katkad i cijeloj naciji.
Della Chiesin sprovod privukao je mnogo ljudi i ožalošćeni su bili gnjevni.
Vladine službenike gađali su novčićima, frustrirani što ne mogu zaustaviti mafiju.
Na Della Chiesinom sprovodu netko je nosio natpis
„Ovdje leži nada svih poštenih Sicilijanaca.”
Drugim riječima, zadatak uspješno obavljen.
Ubijanjem Della Chiese pokazao je
da mogu ubiti bilo koga
i da će ubiti svakog
tko im stane na put.
Postoji li bolji povod za potpuno pokoravanje?
Ali, kako će priručnik pokazati, apsolutni autoritet zadržat ćete
samo ako se držite svojih visokih standarda.
Jedna pogreška
može izazvati katastrofu.
TAKTIKA DOVRŠITE SVAKI POSAO
Kad vam je cilj da zastrašivanjem pokorite naciju,
nema mjesta polovičnim mjerama.
Kad činite štetu neprijatelju, morate to dovršiti
kako se ne bi osvetili.
Ako s nekim nekad imate problem, taj će problem uvijek postojati.
Zato ih morate pokopati.
Zato su ovi mudri i časni ljudi uvijek posao odrađivali do kraja.
Kad je Whitey Bulger navodno naručio ubojstvo suparnika Ala Notarangelija,
to je rezultiralo smrću Notarangelijevog brata
i nesretnog šankera
prije negoli je vrhunski Whiteyjev ubojica dovršio posao.
Australski gangster Robert Trimbole
tek je iz drugog pokušaja ubio borca protiv droge Donalda Mackaya.
Prvo ga je pokušao namamiti na sastanak,
a onda ga je dao ubiti na parkiralištu.
Dok je Joaquin El Chapo Guzman cijelo desetljeće
pokušavao ubiti suparnika Ramóna Arellana Félixa,
uključujući i neuspjeli napad u noćnom klubu.
Kad ga je napokon ubio,
El Chapo je to navodno nazvao najugodnijim iskustvom u životu.
Budući da je već bio pod sumnjom za stotine ubojstava,
Riina je dokazao da se zna pobrinuti za svoj posao.
Ali jedan mafijaški suparnik
i dalje mu je izmicao.
Tommasa Buscettu zvali su „šef dvaju svjetova“
jer je imao poslovne interese u inozemstvu.
Bavio se trgovinom droge i na kraju otišao u Brazil.
Buscetta je pomogao u formiranju sicilijanske Komisije
i bio saveznik Riininih suparnika-žrtava iz Palerma,
Bontatea
i Inzerilla.
Riina je u njemu vidio prijetnju i htio je da se vrati.
Htio ga je ubiti.
Riina je odlučio izvući Buscettu na otvoreno
ekstremnom metodom uvjeravanja.
Na veliku nesreću Buscettinih sinova,
koji su se pošli provozati novim autom,
a tad su ih oteli i zauvijek su nestali.
Vjeruje se da su bili žrtve Lupare Biance,
Bijele sačmarice.
Lupara Bianca ubojstvo je u kojem tijelo nestane,
što je još jedna mafijaška metoda zastrašivanja.
Ne samo da nema dokaza,
nego kažnjavaju i obitelj koja tad ne može žalovati.
Riina se nada da će Buscetta zbog tuge i želje za osvetom
izaći na otvoreno.
Ali nije tako.
Zato dan poslije Božića
Riina svoje ubojice šalje u piceriju blizu Kipa sloboda u Palermu.
Ondje su ubili Buscettina zeta i dva nećaka.
Nekako im je promakla Buscettina kćer za šankom.
Dva dana poslije masakr se nastavio.
Buscettinog brata i nećaka ubili su u obiteljskoj tvornici stakla.
Riina je ubio oko 12 članova obitelji Tommasa Buscette.
Većina tih ljudi nije imala ništa s mafijom.
No unatoč svemu tome Tommaso Buscetta nije zagrizao mamac.
Buscettu nije uspio uvjeriti.
Nije se vratio.
Buscettino izgnanstvo na kraju je završilo protiv njegove volje.
Uhitila ga je brazilska policija.
Izručili su ga Italiji 1984. godine.
Tako se Buscetta našao u talijanskom zatvoru.
Ondje je upoznao Giovannija Falconea.
Falcone je bio moćni pravobranitelj i borac protiv mafije.
Buscetta je svoju situaciju odlučio maksimalno iskoristiti
tako što će se osvetiti Zvijeri.
Buscetta je surađivao s Falconeom
i dao mu vrlo važne informacije o mafiji.
Kako bi srušio Riinu.
Iz osvete. Njegovo svjedočenje omogućilo je pravobraniteljima
da optuže članove Komisije
za odobravanje stotina ubojstava.
U pokušaju da dovrši posao s Buscettom
Riina je katastrofalno zakazao.
On i cijela mafija našli su se na meti vlasti.
Ali čak i kad sve izgleda beznadno,
još možete zadržati vlast
konzultirajući priručnik i određujući koliko ste daleko spremni otići.
TAKTIKA NE POŠTEDI NIKOG
Jedna riječ opisuje stanje u kojem nemaš što izgubiti.
Sloboda.
Kad se čini da su vaši neprijatelji u prednosti,
to je prilika da odete do kraja.
Šefovi mafije opasni su kad ih stjerate u kut.
Nikad ne znate što će učiniti.
Budući da je Buscetta pjevao kao kanarinac,
Toto Riina bio je u sve tješnjem obruču.
Falcone je pripremio uhidbeni nalog za 366 ljudi,
što je zbilja mnogo.
Na popisu za uhićenje je i Riina, no uspijeva im izmicati.
Mnogi veliki mafijaši koji su radili za njega nisu bili te sreće.
Toto Riina osjetio je veliku prijetnju.
Sve što je stvarao polako se raspadalo
svakim tim uhićenjem.
Uslijedio je jedinstven proces,
ono što su prozvali Maksi-suđenje,
na čelu s Giovannijem Falconeom.
Premisa Maksi-suđenja
jest da se sudi cijeloj organizaciji mafije.
Ambicija Maksi-suđenja bila je da eliminiraju mafiju.
A kad si mafijaški šef šefova,
to shvaćaš osobno.
Mnogi mafijaši mislili su
da će ih zahvaljujući Riininim vezama
pustiti na slobodu.
No osudili su 342 ljudi od ukupno 475 kojima su sudili.
Mnoge su osudili in absentia
jer su se krili, a to je uključivalo i Riinu.
Osudivši ih,
Falcone je dokazao da sicilijanska mafija nije nedodirljiva.
Nastala je takozvana „L'emergenza Pentiti.”
Sve veći broj mafijaša koji su pristali svjedočiti.
Riina je nekako morao mafijašima pokazati
da su i oni u opasnosti budu li svjedočili.
Mogao je doći do svakog.
23. svibnja 1992.
junak Maksi-suđenja,
Giovanni Falcone, vraća se u Palermo sa svojom ženom.
Njihov dolazak nije neprimijećen.
Falcone donosi hrabru odluku.
Umjesto da se vozi sa zaštitarima,
vozi vlastiti auto od aerodroma do svoje kuće na selu.
Ne znajući da Riina i njegovi saveznici kuju osvetu.
Kad se Falconeova povorka približila Capaciju,
napali su ih.
Falcone i njegova žena poginuli su,
a eksplozija je bila tako snažna da su je zabilježili lokalni seizmografi.
No Riina još nije završio.
Dva mjeseca poslije Falconeovog kolegu iz ekipe za borbu s mafijom,
Paola Borsellina, također su ubili
bombom u autu pred zgradom njegove majke.
Riinina poruka je jasna.
Poruka je: „Pipnete li nas, nije nas briga što moramo učiniti.
Nije nas briga koliko vas štite.
Ubit ćemo vas.”
No tim je potezima
Riina izazvao neželjene posljedice.
Talijanskoj vladi bilo je tako neugodno zbog ubojstava Falconea i Borsellina
da je na Siciliju poslala 7000 vojnika kako bi vratili kontrolu ondje.
Šest mjeseci poslije,
dok su ostaci Riinine mafije bili pod opsadom,
uplašeni suradnik otkrio je policiji gdje se Riina krije.
Zvijer je privedena.
Šefa šefova sicilijanskog podzemlja,
Salvatorea Riinu, uhitili su prije dva dana.
Tad se, nakon što je svoju strahovladu provodio isključivo iz podzemlja,
Riina napokon našao pod reflektorima.
To je bilo kao u Čarobnjaku iz Oza.
Ono kad razmaknu zavjesu i vide da je to običan čovjek.
Što je on uopće loše mogao učiniti?
Bio sam običan zemljoradnik. Pošteno sam obrađivao zemlju.
Salvatore Riina ima četvero djece.
Voli djecu.
Voli sve i svakog.
Aha, da.
Poslije dominacije
nad jednom od najpoznatijih zločinačkih institucija,
Toto Riina umro je u zatvorskoj bolnici
jedan dan prije 87. rođendana.
Do kraja je ostao tajnovit.
Nikad nije govorio o svojim zločinima ni odavao svoje veze u biznisu i politici.
Ali ako stvaranje kaosa iz sjene nije baš vaš stil zabave,
postoji i drugi put kojime možete ući u žižu javnosti.
Samo što je on pogrešan.
Evo primjera.
John Gotti, njujorški šef mafije,
koji je spalio priručnik i uveo vlastita pravila
te postao zvijezda,
pritom uništavajući cijelu svoju organizaciju.
Spremni da naučite što ne smijete raditi?
Prijevod titlova: Ivan Zorić